Document ID: 32008D0222

РЕШЕНИЕ НА КОМИСИЯТА
от 13 март 2008 година
за изменение на Решение 2004/432/ЕО относно одобрението на плановете за мониторинг на остатъчни вещества, представени от трети страни съгласно Директива 96/23/ЕО на Съвета
(нотифицирано под номер C(2008) 932)
(текст от значение за ЕИП)
(2008/222/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за наблюдение на някои вещества и остатъци от тях в живи животни и продукти от животински произход и за отмяна на директиви 85/358/ЕИО и 86/469/ЕИО и решения 89/187/ЕИО и 91/664/ЕИО (1), и по-специално член 29, параграф 1, четвърта алинея от нея,
като има предвид, че:
(1)
Директива 96/23/ЕО определя мерки за наблюдение на веществата и групите остатъци, изброени в приложение I към нея. Съгласно Директива 96/23/ЕО включването и запазването в списъците на третите страни, от които държавите-членки имат право да внасят животни и първични продукти от животински произход, обхванати от въпросната директива, е предмет на представяне от съответните трети страни на план, определящ гаранциите, които те предлагат по отношение на мониторинга на групите остатъци и веществата, посочени в гореспомената директива.
(2)
В Решение 2004/432/ЕО на Комисията от 29 април 2004 г. относно одобрението на плановете за мониторинг на остатъчни вещества, представени от трети страни съгласно Директива 96/23/ЕО на Съвета (2) са изброени онези трети страни, които са представили план за мониторинг на остатъчни вещества, определящ гаранциите, предложени от тях в съответствие с изискванията на посочената директива.
(3)
Бразилия е предоставила на Комисията план за мониторинг на остатъчните вещества по отношение на меда. Оценката на плана показва, че той предоставя достатъчно гаранции за мониторинга на остатъчните вещества за меда в тази трета страна. В допълнение инспекционно посещение в Бразилия разкри значимия напредък, постигнат от компетентния орган при прилагането на цялостния план за мониторинг на остатъчните вещества за меда и също така показа, че понастоящем тази трета страна отговаря на изискванията на Общността по отношение на меда. Затова медът следва да бъде включен в списъка за Бразилия в приложението към Решение 2004/432/ЕО.
(4)
Решение 2004/432/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/432/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 13 март 2008 година.

Labels: 20
17
5
6